Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 249/14/8811	Trebišov, 26.9.2014
EEČ : 2-69-526-2014

U Z N E S E N I E

Trestná vec:	obvinený XXXXX a spol. 
Prečin:	Krádež podľa § 212 odsek 2 písmeno d Trestného zákona spáchaná formou spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Trebišov
Podľa § 215 odsek 1 písmeno a Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Po spoločnej dohode v čase okolo 01.00 h dňa 24.01.2014 z lesa, ktorý patrí do lesného pôdneho fondu z dielca č. XXXXX patriaci k parcele č. XXXXX, zapísanej na liste vlastníctva č. XXXXX, ktorá sa nachádza v katastrálnom území XXXXX odcudzili drevinu Hrab v množstve 0,54 mł, čím takto krádežou spôsobili škodu pre XXXXX vo výške 16,23 €,

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
	Uznesením povereného príslušníka OO PZ  Sečovce pod sp. zn. ORP-257/SE-TV-2014 z 31.03.2014 bolo začaté trestné stíhanie vo veci pre prečin krádeže podľa § 212 ods. 2 písm. d/ Tr. zákona. Následne dňa 22.05.2014 bolo vznesené  obvinenie XXXXX a XXXXX pre prečin krádeže podľa § 212 ods. 2 písm. d/  Tr. zákona spáchaného formou spolupáchateľstva podľa § 20 Tr. zákona na tom skutkovom základe, ako je uvedené vo výrokovej časti tohto uznesenia.

V priebehu skráteného vyšetrovania bol k veci vypočutý  dňa 09.04.2014 XXXXX ako svedok  č. l. 50-52 trestného spisu, z ktorého vyplýva, že v kriticky deň spolu s XXXXX  z lesného pôdneho fondu v katastri XXXXX odcudzili drevinu v množstve 0,54 mł ku škode XXXXX XXXXX vo výške 16,23 €.  Následne bol vypočutý svedok  XXXXX, služobne zaradený ako referent OO PZ  XXXXX, ktorý uviedol, že dňa 24.01.2014 vykonal hliadkovú službu smerom na XXXXX a následne chytili XXXXX a XXXXX, ako prevážajú na osobnom motorovom vozidle drevo, pričom XXXXX sa priznal, že polovicu dreva majú od brata XXXXX a druhú polovicu dreva naložili v katastri XXXXX z lesného pôdneho fondu. 

Obvinený XXXXX bol vypočutý dňa 31.07.2014 ako obvinený, pričom poprel spáchanie uvedeného prečinu a uviedol, že sa priznal len z toho dôvodu, že sa bál policajtov. 

Taktiež bol vypočutý aj spoluobvinení  XXXXX, ktorý jednoznačne poprel spáchanie prečinu krádeže podľa § 212 ods. 2 písm. d/  Tr. zákona. Vo svojej výpovedi uviedol, že zaistené drevo policajtmi OO PZ  XXXXX pochádza od jeho brata XXXXX z obce XXXXX  Bola preverená obrana oboch obvinených, pričom bola vypočutá svedkyňa XXXXX č. l. 40-42, 43-44 a XXXXX č. l. 45-47, 48-49, ktorí zhodne uviedli, že  sporné drevo oni darovali  obv. XXXXX.

Za účelom objektívneho zistenia skutkového stavu bola vykonaná konfrontácia medzi XXXXX, ako aj XXXXX, kde v priebehu tejto konfrontácie bolo preukázané, že drevo dostali od brata XXXXX z obce XXXXX a  žiadne drevo neodcudzili z katastra obce XXXXX dňa 24.01.2014. 

Z uvedeného vyplýva, že v priebehu skráteného vyšetrovania neboli vyprodukované žiadne dôkazy na usvedčenie obv. XXXXX, ako aj obv. XXXXX, že spáchali prečin krádeže podľa § 212 ods. 2 písm. d/  Tr. zákona formou spolupáchateľstva podľa § 20  Tr. zákona, pretože nebolo preukázané, že drevo odcudzili z lesného pôdneho fondu katastrálneho územia obce XXXXX.  

S poukazom na vyššie uvádzané dôkazy je potrebné konštatovať, že skutok, ktorý je uvedený v uznesení o stíhaní povereného príslušníka zo dňa 22.05.2014   pod sp. zn. ORP-257/SE-TV-2014 nie je trestným činom  a taktiež nie je ani dôvod   na postúpenie veci, preto bolo potrebné trestné stíhanie oboch obvinených podľa      § 215 ods.1 písm. a/  Tr. poriadku zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Bók
prokurátor